વિશ્વ સ્માર્ટફોન બજારમાં એપલ અને સેમસંગ વચ્ચે સીધી સ્પર્ધા હોવાની વાતથી કોઇ અજાણ નથી અને તેથી જ બન્ને કંપનીઓ દ્વારા સમયાંતરે એકબીજાના સ્માર્ટફોનથી ચઢિયાતા સ્માર્ટફોન માર્કેટમાં લોન્ચ કરી રહ્યાં છે. એપલે પણ પોતાની આ સીધી સ્પર્ધા શ્રેણીમાં એપલ આઇફોન 6ને લોન્ચ કરવાની યોજના બનાવી લીધી છે. એપલ પોતાની દરેક પ્રોડક્ટમાં ક્વાલિટી પર વિશેષ ધ્યાન આપે છે, પછી એ આઇફોન હોય, મેકબુક હોય કે આઇપોડ. લોકો વચ્ચે હવે એપલના આગામી સ્માર્ટફોન આઇફોન 6ની આતુરતાપુર્વક રાહ જોવાઇ રહી છે. આઇફોન 6ને લઇને અનેક પ્રકારની લીક તસવીરો અને ફીચર્સ ઇન્ટરનેટ પર દરરોજ વાંચવા મળી રહી છે. બધા લોકો આઇફોન 6 અંગે જાણવા માગે છે. સાંભળવામાં આવી રહ્યું છે કે, આઇફોન 6ની ડિઝાઇન આગામી સ્માર્ટફોન વર્ઝન કરતા ઘણી અલગ હશે.